id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id id id ms id id eo ms id ms ms ms id en id id id ms ms id ms id ms ca id ms en id ms id ms ms id id id id ms ms id id ms ms id id id ms ms ms ms ms ms ms ms ms ms ms en en en en en en en id id ms id id en id id jv ms id id it es id id en id ms ms ms ms ms ms
Ubat Kurap Celah Kangkang? Ini Tip Pilih Rawatan Betul Atasi Kurap Paha
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Gatal Celah Kangkang Sebab Kurap, Kenal Pasti Simptom Dan Cara Rawatannya
Ditulis oleh Asyikin Md Isa Disemak pada 5 hari lalu
Disemak secara perubatan oleh Dr. Joseph Tan
Gatal pada celah kangkang boleh terjadi disebabkan banyak faktor, salah satunya kurap dan ia harus dirawat atau boleh merebak ke bahagian tubuh lain. Jom ketahui ubat kurap paling berkesan untuk mengatasi situasi anda ini.
Untuk mendapatkan lebih banyak info tentang Kesihatan Kulit, sila dapatkannya di sini.
Sebelum anda mengetahui apakah ubat kurap yang boleh digunakan untuk merawat masalah ini, jom kita fahami mengapa kurap celah kangkang ini berbahaya.
Terdapat pelbagai jenis kurap dan untuk kurap celah kangkang ini, ia disebut sebagai jock itch – boleh menyebabkan ruam gatal, menyengat, sensasi terbakar sekitar pangkal paha, bahagian dalam paha dan celahan punggung (gluteal cleft).
Kurap celah kangkang ini dalam istilah perubatan dikenali sebagai Tinea cruris – tinea nama lain untuk kurap dan cruris bermaksud pangkal paha.
Jangkitan kulat merupakan punca utama jock itch, menyebabkan wujudnya iritasi kulit yang berbentuk seperti bulatan.
Ubat kurap: Siapa yang berisiko?
Jangkitan ini lebih mudah menjangkiti remaja dan lelaki dewasa. Namun risiko untuk wanita mengalami jangkitan ini tetap wujud, cuma jarang berlaku. Kanak-kanak juga amat jarang mengalami kurap pangkal paha ini.
Tetapi jika wanita dijangkiti tinea cruris, ia jarang untuk menyebabkan kegatalan pada bahagian vulva (kemaluan).
Individu dengan masalah kesihatan berikut lebih cenderung mengalami jenis kurap ini:
Pentingnya ubat kurap: Ini simptom jock itch
Jock itch biasanya menjejaskan kulit sekitar pangkal paha, bahagian dalam paha dan celahan punggung.
Seperti wanita juga, jangkitan kurap ini pada lelaki tidak akan menjejaskan alat kelamin – zakar, skrotum.
Kulit mungkin akan mengalami ruam gatal berbentuk seakan cincin (kerana itu kurap dalam bahasa Inggeris disebut ringworm), berubah warna, pecah, mengelupas atau bersisik. Benjolan atau lepuh kecil mungkin muncul sekitar tepi ruam.
Kurap celah kangkang amat mudah menular. Ia adalah kulat yang ada pada atau dalam kulit anda – memerlukan suhu hangat dan kelembapan untuk berkembang.
Seluar dalam atau seluar ketat boleh menyebabkan haba terperangkap dan mewujudkan kelembapan sekitar pangkal paha – punca kurap berlaku.
Ia merebak melalui sentuhan kulit ke kulit atau dengan permukaan yang tercemar. Anda juga boleh mengalami kurap ini melalui hubungan seksual, berkongsi tuala atau pakaian dengan individu dijangkiti.
Dalam sesetengah kes, jock itch boleh terjadi jika anda mempunyai penyakit kaki atlet (tinea pedis), di mana ia boleh merebak apabila anda tersentuh pangkal paha selepas menyentuh kaki yang dijangkiti.
Ubat kurap paling berkesan
Krim, salap, gel, semburan atau bedak antikulat yang dijual di farmasi (over the counter, OTC) dan preskripsi amat berkesan dalam merawat kurap ini. Ia mengandungi clotrimazole, miconazole, tolnaftate atau terbinafine.
Sesetengah ubat preskripsi diberikan dalam bentuk pil – mengandungi fluconazole, itraconazole atau terbinafine.
Penggunaan alkohol gosok, sebagai ubat kurap paling berkesan?
Rubbing alcohol boleh membantu menyembuhkan kegatalan ringan, menghalang atau menghentikan pembiakan kulat pada permukaan kulit.
Pun begitu, ia boleh menyebabkan kulit kering dan menegang, sekali gus memburukkan lagi kerengsaan.
Selain itu, beberapa bahan di rumah juga boleh membantu mencegah atau merawat kurap.
Sebatian ajoene dalam bawang putih dan sesetengah minyak pati boleh menghalang atau menghentikan pertumbuhan bakteria – minyak pokok teh, bitter oren, pudina dan minyak kayu putih, namun mungkin tidak dapat menyingkirkan sepenuhnya jangkitan kulat.
Untuk pemulihan yang lebih cepat, penting untuk memastikan bahagian dijangkiti bersih, kering dan sejuk. Gunakan bedak atau semburan untuk menyerap kelembapan sekitar pangkal paha.
Elakkan menggaru celah kangkang atau ia akan meningkatkan risiko penularan ke bahagian tubuh lain.
Boleh ke jock itch hilang sendiri tanpa ubat kurap?
Tidak. Tanpa rawatan, ia boleh merebak ke anggota tubuh lain, seperti:
Kuku – Jangkitan kulat pada kuku lebih sukar dirawat kerana lebih kuat rintangan terhadap ubatan
Tangan. Berlaku apabila anda menggaru pangkal paha dengan tangan atau menggunakan tuala yang sama untuk mengeringkan kedua-dua bahagian ini
Kaki. Disebut penyakit kaki atlet. Boleh merebak melalui seluar dalam atau penggunaan tuala yang sama untuk mengelap kedua-dua bahagian ini
Berikut antara cara yang boleh anda lakukan sebagai langkah pencegahan:
Basuh pangkal paha anda dengan sabun antibakteria
Keringkan pangkal paha anda selepas berenang atau mandi
Sapu bedak talkum atau antikulat ke pangkal paha untuk menyerap kelembapan
Pakai seluar dalam dan seluar longgar yang membolehkan kawasan itu bernafas
Pakai seluar dalam kapas untuk menyerap kelembapan atau yang diperbuat daripada bahan sintetik untuk menghilangkan lembapan
Basuh pakaian selepas digunakan, khususnya yang dipakai semasa bersenam
Elakkan berkongsi tuala atau pakaian
Mengalami jangkitan kurap celah kangkang atau jock itch pastinya menyebabkan ketidakselesaan. Tetapi ia boleh dirawat menggunakan ubat antikulat atau rawatan rumah.
Cuma sebaiknya elakkan daripada menggaru atau ia boleh menyebabkan jangkitan merebak ke bahagian tubuh lain.
Jika terdapat sebarang pertanyaan atau kebimbangan, rujuklah kepada doktor untuk mendapatkan lebih kepastian.
Hello Health Group tidak menawarkan nasihat perubatan, diagnosis atau rawatan.
Jock Itch (Tinea Cruris). https://my.clevelandclinic.org/health/diseases/22141-jock-itch-tinea-cruris, Accessed on April 23, 2022
Fungal Groin Infection. https://patient.info/infections/fungal-infections/fungal-groin-infection-tinea-cruris, Accessed on April 23, 2022
Ringworm. https://kidshealth.org/en/parents/fungal-ringworm.html, Accessed on April 23, 2022
Tinea Infections (Ringworm). https://www.hopkinsmedicine.org/health/conditions-and-diseases/tinea-infections-ringworm, Accessed on April 23, 2022
Jock itch. https://www.mayoclinic.org/diseases-conditions/jock-itch/symptoms-causes/syc-20353807#, Accessed on April 23, 2022
Tinea cruris. https://dermnetnz.org/topics/tinea-cruris, Accessed on April 23, 2022
Pesakit Kanser Berisiko Dapat Kayap, Ini Yang Perlu Anda Lakukan Jika Nak Elak!
4 Kaedah Tradisional Ini Katanya Boleh Hilangkan Panau, Berkesan Ke?
Ditulis oleh Asyikin Md Isa Disemak pada 5 hari lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.